Ir-Regolament tal-Kummissjoni (KE) Nru 962/2001
tas-17 ta' Mejju 2001
li jemenda r-Regolament (KE) Nru 2879/2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 2702/1999 dwar miżuri biex tingħata informazzjoni fuq, u jkunu promossi, prodotti agrikoli f'pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2702/1999 ta' l-14 ta' Diċembru 1999 dwar miżuri biex tingħata informazzjoni fuq, u jkunu promossi, prodotti agrikoli f'pajjiżi terzi [1], u b'mod partikolari l-Artikolu 11 tiegħu,
Billi:
(1) Ir-Regolament tal-Kummissjoni (KE) Nru 2879/2000 [2] jippreskrivi r-regoli ddettaljati għall-applikazzjoni tar-Regolament ta' hawn fuq.
(2) L-Artikolu 9 tar-Regolament (KE) Nru 2879/2000 jispeċifika l-iskadenzi għall-Istati Membri biex jibgħatu lill-Kummisjoni l-lista ta' programmi u korpijiet ta' implimentazzjoni li jkunu għażlu. Għall-ewwel darba (Għall-bidu) l-iskadenza hija ffissata fil-15 ta' Mejju 2001.
(3) Minħabba diffikultajiet fl-implimentazzjoni ta' l-arranġamenti l-ġodda ċerti Stati Membri talbu iktar żmien f'din l-ewwel sena.
(4) Biex ikun iffaċilitat il-bidu ta' l-arranġamenti l-iskadenza għas-sottomissjoni tal-programmi lill-Kummissjoni għandha tkun estiża sal-15 ta' Ġunju 2001.
(5) Il-miżuri li jipprovdi għalihom dan ir-Regolament huma skond l-opinjoni espressa fil-laqgħa konġunta tal-kumitati ta' maniġment dwar il-promozzjoni ta' prodotti agrikoli,
ADOTTAT DAN IR-REGOLAMENT
Artikolu waħdieni
Fl-Artikolu 9(1) tar-Regolament (KE) Nru 2879/2000, l-ewwel sentenza hija ssostitwita b'dan li ġej:
"Mhux iktar tard mit-30 ta' April ta' kull sena u għall-ewwel darba fil-15 ta' Ġunju 2001, l-Istati Membri għandhom jibgħatu lill-Kummissjoni l-lista ta' programmi u korpijiet ta' implimentazzjoni li jkunu għażlu u kopja ta' kull programm."
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 17 ta' Mejju 2001.